|  |
| --- |
| **Mediatiedote** |
|  |
| Frankfurt/Main, 17. maaliskuuta 2025 |
|  |
| **Hycleen Balance: digitaalisesti ohjattu hydraulinen tasapainotus lämpimän veden turvallista ja vastuullista jakelua varten**  **Uusi Hycleen Balance -digitaaliventtiili ratkaisee lämpimän käyttöveden jakelun epätasaisuuden rakennuksissa: se jakaa veden tarkasti ja tehokkaasti tasapainottaen lämpimän veden kierron rakennuksessa. Tämä ehkäisee legionellabakteerin ja muiden taudinaiheuttajien kasvua ja leviämistä, vähentää energiankulutusta sekä parantaa turvallisuutta ja mukavuutta. Venttiili ja sen anturit dokumentoivat lämpötilat, mikä varmistaa säännösten noudattamisen. Järjestelmä on helppo asentaa ja ottaa käyttöön, ja sitä voi ohjata matkapuhelimella tai kiinteistön automaatiojärjestelmällä. Digitaalisesti ohjattu hydraulinen tasapainotus säästää jopa 25 prosenttia energiaa ja varmistaa, että vettä on nopeasti saatavilla halutussa lämpötilassa. Ratkaisu sopii erinomaisesti jälkiasennukseen ja kaiken tyyppisiin uudisrakennuksiin, kuten suuriin omakotitaloihin, hotelleihin, sairaaloihin sekä julkisiin tiloihin.**  Pelkästään Saksassa tapahtuu arvioiden mukaan vuosittain jopa 30 000 legionellatartuntaa[[1]](#footnote-2). Epätasainen lämpimän veden jakelu tai pitkään seisova vesi muodostavat usein 25–50 °C:n lämpötilan, jossa legionella ja muut bakteerit pääsevät kasvamaan ja leviämään. Useimmissa maissa laki edellyttää tämän vuoksi vähintään 55 °C:n lämpötilaa lämpimän veden kierrossa.  **Välittömästi turvallista vettä jopa haastavissa käyttökohteissa**  Hycleen Balance optimoi lämpimän käyttöveden tasaisen jakelun (hydraulinen tasapainotus) mittaamalla lämpötiloja jatkuvasti ja säätämällä veden virtausta digitaalisesti. Venttiili suorittaa lämpötilaan perustuvan turvallisen tasapainotuksen välittömästi käyttöönoton jälkeen. Tämä ehkäisee legionellabakteerin kasvua rakennuksessa. Automaattisen lämpötiladokumentoinnin ansiosta säädösten noudattaminen voidaan varmistaa helposti ja nopeasti. Säännölliset automaattiset tarkastukset ja huoltotoimet varmistavat luotettavan toiminnan ja tuovat mielenrauhaa. Hälytysviestit ja protokollat mahdollistavat virheiden nopean tunnistuksen ja selkeän dokumentoinnin.  **Lisää mukavuutta, vähentää energiankulutusta**  Hycleen Balance ei ainoastaan ylläpidä turvallista lämpötilaa, vaan varmistaa myös, että lämmintä vettä on nopeasti saatavilla kaikkialla rakennuksessa, esimerkiksi suihkuhuoneessa. Tarkka lämpötilan säätö ja veden jakelu minimoivat kiertojärjestelmän lämpöhäviön ja varmistavat, että veden lämmitys ja pumput voivat toimia aina optimaalisella tavalla ilman energiahukkaa. Lämpimän veden tuotannossa ja jakelussa voidaan saavuttaa jopa 25 prosentin energiansäästö.  **Automaattinen dokumentointi, yhdenmukainen suorituskyky**  Huippuluokan liitettävyyden ja ohjelmiston ansiosta tämä uusi venttiili varmistaa jatkuvasti optimoidun hydraulisen tasapainotuksen ja automaattisen dokumentoinnin. Näin tärkeät tehtävät, kuten vaatimustenmukaisuuden todentaminen, tehokas jakelu kiertolinjoissa, valvonta, hälytykset ja dokumentointi, tehdään automaattisesti, luotettavasti ja yhdenmukaisesti.  **Nopea käyttöönotto, välittömät hyödyt**  Joustavat, esikootut kaapelit helpottavat ja nopeuttavat asennusta. Käyttöönotto ja ohjaus älypuhelimella, tabletilla tai kiinteistön automaatiojärjestelmällä on helppoa Plug & Play -tyyppisesti Käyttöönoton jälkeen Hycleen Balance alkaa välittömästi säätää ja optimoida kiertoa. Hycleen Balance on helppo yhdistää mihin tahansa kiinteistön automaatiojärjestelmään (BMS). Modbus-liittymä mahdollistaa venttiilin valvonnan, parametroinnin ja suoran ohjauksen tarpeen mukaan.  **Hycleen Balance:**   * Hygienia: asettamalla lämpötilat yli 55 °C:n lukemaan Hycleen Balance ehkäisee legionellabakteerin kasvua ja leviämistä * Vaatimustenmukaisuus: täysin automaattinen toiminta ja dokumentoitu lämpötilan säätö takaavat näkyvyyden, vaatimustenmukaisuuden ja mielenrauhan * Vastuullisuus: jatkuvasti optimoidun lämpimän veden kierron ansiosta Hycleen Balance minimoi lämpöhäviön ja vähentää lämminvesijärjestelmän energiankulutusta jopa 25 prosenttia * Plug & Play: käyttöönottoon tarvitaan vain 5 minuuttia venttiiliä kohden   **Yhteyshenkilö tiedotusvälineille:**  Beatrix Pfundstein  Manager Global PR & Communications  GF Building Flow Solutions  [beatrix.pfundstein@uponor.com](mailto:beatrix.pfundstein@uponor.com)  +49 (0)69 795386015  **GF Building Flow Solutions - Leading with Water**  Rakennusteollisuuden osuus maailman CO2-päästöistä on suuri, ja alati kasvava väestö tarvitsee puhdasta ja turvallista juomavettä. Siksi GF Building Flow Solutionsin missio on aikamme haasteiden ratkaisemisessa: miten vastata energiatehokkaiden ja kohtuuhintaisten rakennusten, viihtyisien ja turvallisten kotien sekä puhtaan ja turvallisen juomaveden saatavuuden kasvavaan kysyntään. GF Building Flow Solutions, jonka tunnuslause on Leading with Water, vapauttaa veden suuren potentiaalin resurssina parantaakseen rakennuksia, vauhdittaakseen kehitystä, auttaakseen asiakkaita olemaan tuottavampia ja vastuullisempia sekä varmistaakseen mukavuuden, terveyden ja tehokkuuden. Yhdistämällä alan johtavien tuotemerkkien GF, Uponor ja JRG parhaat puolet, jotka perustuvat luotettuun sveitsiläiseen, suomalaiseen ja saksalaiseen laatuun, asiakkaat saavat käyttöönsä laajimman teknologia-alustan moniin erilaisiin sovelluksiin, mikä takaa asiakastyytyväisyyden ja suorituskyvyn. Valikoima sisältää turvallisia ratkaisuja lämpimän ja kylmän veden syöttöön ja säätöön, melua vaimentavia jätevesijärjestelmiä sekä järjestelmiä energiatehokasta lämmitystä ja viilennystä varten. GF Building Flow Solutions -divisioonalla – joka tunnettiin aiemmin nimillä Uponor (Uponor Inc. Yhdysvalloissa ja Uponor Ltd. Kanadassa) ja GF Building Technology – on myyntiyhtiöitä 30 maassa ja tuotantolaitoksia 12 toimipaikassa Euroopassa ja Amerikan mantereella.  #LeadingwithWater​  [[www.georgfischer.com](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6MGM3ZDphNTkxZWY0YmMwOWZmNTk0OWYyOTE3NWQ5ZTVjMjZhMzhhOTAwZjFjNzM0MzViNGZjYjA4ZDE1YzA5ZGQxNGJmOnA6VDpO)](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6MGM3ZDphNTkxZWY0YmMwOWZmNTk0OWYyOTE3NWQ5ZTVjMjZhMzhhOTAwZjFjNzM0MzViNGZjYjA4ZDE1YzA5ZGQxNGJmOnA6VDpO)  [[www.uponor.com](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6ZWQ4Yjo3MTNkM2ExYzU4NDc2MmQ3YWRhNzZlYTMxNzQ4NjMxYjAwZmExZTQ4NWRkNmI0OTRhZmM3Y2Y5ODMzN2Q5NzY1OnA6VDpO)](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6ZWQ4Yjo3MTNkM2ExYzU4NDc2MmQ3YWRhNzZlYTMxNzQ4NjMxYjAwZmExZTQ4NWRkNmI0OTRhZmM3Y2Y5ODMzN2Q5NzY1OnA6VDpO)  ​ | |

**Kuvat**

**Jälkipainos maksuton // huomioi tekijänoikeustiedot //**

**Ole hyvä ja toimita kopio lehdestä tai linkki verkkojulkaisuun**

|  |  |
| --- | --- |
|  | **GF\_BFS\_Hycleen\_Balance\_1**  Uusi digitaalinen GF Hycleen Balance -venttiili ratkaisee lämpimän käyttöveden jakelun epätasaisuuden rakennuksissa: se jakaa veden tarkasti ja tehokkaasti tasapainottaen lämpimän veden kierron rakennuksessa.  **Lähde: GF Building Flow Solutions** |
|  | **GF\_BFS\_Hycleen\_Balance\_2**  Hygienia: asettamalla lämpötilat yli 55 °C:n lukemaan Hycleen Balance ehkäisee legionellabakteerin kasvua ja leviämistä.  **Lähde: GF Building Flow Solutions** |
|  | **GF\_BFS\_Hycleen\_Balance\_3**  Joustavat, esikootut kaapelit helpottavat ja nopeuttavat asennusta. Käyttöönotto ja ohjaus älypuhelimella, tabletilla tai kiinteistön automaatiojärjestelmällä on helppoa Plug & Play -tyyppisesti Käyttöönoton jälkeen Hycleen Balance alkaa välittömästi säätää ja optimoida kiertoa.  **Lähde: GF Building Flow Solutions** |

1. Deutsches Kompetenznetzwerk für ambulant erworbene Pneumonien (CAPNETZ) [↑](#footnote-ref-2)