|  |
| --- |
| **Mediatiedote** |
|  |
| Frankfurt/Main, 17. maaliskuuta 2025 |
|  |
| **GF EcoMate: ympärivuorokautinen älykäs lämmönlähteen hallintapalvelu GF Building Flow Solutionsilta**  **GF Building Flow Solutionsin uusi yritysmalli GF EcoMate on ympärivuorokautinen lämmönlähteen hallintaratkaisu, jossa yhdistyvät älykäs ohjelmisto ja IoT-anturit lämmitysjärjestelmien optimoimiseksi. Ratkaisu säästää energiaa keskimäärin 30 %, sillä se hyödyntää tietoja rakennuksen reaaliaikaisesta käyttöasteesta ja sääennusteita tarkkoja energian säätöjä varten. EcoMate on pienikokoisille liikerakennuksille tarkoitettu yksilöllinen yritysmalli, jonka riskitön palvelumaksu perustuu jaettuihin kustannussäästöihin eikä laitteistoinvestointeja tarvita.**  Useimmat nykyajan rakennukset nojaavat yhä fossiilisiin lämmitysjärjestelmiin, mikä johtaa suureen energiankulutukseen, lisääntyneisiin CO2-päästöihin ja kasvaviin käyttökustannuksiin. Tiukempien ympäristömääräysten myötä kiinteistöjen omistajat altistuvat myös taloudellisille riskeille, kun heidän rakennuksensa eivät täytä uusia kestävän kehityksen standardeja. Perinteisten kiinteistöjen hallintajärjestelmien (BMS) ongelmana ovat puolestaan suuret alkuvaiheen kulut ja käyttökustannukset, mikä rajoittaa niiden käytettävyyttä. ”Tätä kynnystä madaltaa EcoMate, joka on tarkoitettu pienikokoisiin liikerakennuksiin. Laiteinvestointeja ei tarvita, sillä anturit ja ohjelmisto tulevat mukana”, kertoo Torsten Meier, Chief Innovation Officer, GF Building Flow Solutions. ”Ratkaisu sisältää palvelumaksun, joka on sidottu jaettuihin kustannussäästöihin. Odotamme innolla tilaisuutta päästä esittelemään EcoMate vuoden 2025 ISH-messuilla aluksi erityisesti Saksan markkinoille, ja haluamme jatkossa kehittää konseptia edelleen yhteistyössä kiinteistön- ja varainhoitajien sekä kiinteistönomistajien kanssa.”  **Nykyisten rakennusten energiatilanne**  Euroopan unionissa sijaitsevista rakennuksista 85 % on rakennettu vuonna 2000 tai aiemmin, ja 75 prosentissa energiatasapaino on puutteellinen. 40 prosenttia EU:ssa kulutetusta energiasta käytetään rakennuksiin, ja siitä noin 80 prosenttia lämmitykseen, jäähdytykseen ja lämpimään veteen. Noin kolmasosa EU:hun liittyvistä kasvihuonekaasupäästöistä on peräisin rakennuksista[[1]](#footnote-2). Ilmastonmuutoksen aikoina tämä on yksi kiireellisimmistä maailmanlaajuisista haasteista. Jotta täysin vähähiilinen rakennuskanta voitaisiin saavuttaa vuoteen 2050 mennessä, EU on ottanut käyttöön lainsäädäntökehyksen, jonka tarkoitus on tehostaa rakennusten energiatehokkuutta.  **Ympäristön suojelu ja kiinteistöjen arvonnousu**  “Esimerkiksi Frankfurtissa on yli 1 000 toimistoa, koulua ja vastaavaa rakennusta, joissa käytetään yhä suuren energiankulutuksen ja korkeiden CO2-päästöjen fossiilisia lämmitysjärjestelmiä – mahdollisuudet energiansäästöön ovat valtavat”, sanoo Torsten Meier, Chief Innovation Officer, GF Building Flow Solutions. ”Ympäristövaikutuksen lisäksi kiinteistöstä tulee nopeasti taloudellinen riski, kun rakennuksen päästöt eivät ole uusien sääntöjen ja määräysten mukaisia. Saatavilla olevien energianvalvonta- ja optimointiratkaisuiden käyttöönotto- ja käyttökustannukset ovat yleensä korkeat. Tarvitaan älykkäitä ratkaisuja, jotka parantavat nykyisiä lämmitysjärjestelmiä. Meidän vastauksemme tähän on GF Ecomate.” Antureihin ja ohjelmistoon pohjaava ratkaisu säästää energiaa keskimäärin 30 % hyödyntämällä tietoja rakennuksen reaaliaikaisesta käyttöasteesta ja sääennusteita tarkkoja energian säätöjä varten. Älykäs ja nopeasti käyttöön otettava lämmönlähteen hallinta vaatii vain anturit ja ohjelmiston, jotka toimitetaan veloituksetta.  **Tietoon perustuvaa reaaliaikaista valvontaa ja automatisoitua optimointia** EcoMate parantaa lämmitystehokkuutta keräämällä tärkeitä tietoja, kuten lämmitysveden meno- ja paluulämpötilat, käyttöveden lämpötilan ja ulkolämpötilan, jotka ladataan turvallisesti EcoMate-pilveen. Edistyneet tekoälyalgoritmit analysoivat rakennuksen käyttöasteen ja optimoivat lämmönlähteen toiminnan sääennusteiden ja rakennuksen lämpökapasiteetin mukaan. Integroimalla nykyisen ulkoanturin lukeman korvaavan älykkään ulkoanturin, EcoMate säätää lämmönlähteen ohjausta saumattomasti suurimman tehokkuuden takaamiseksi. Käyttäjät voivat valvoa suorituskykyä ja seurata energiansäästöjä reaaliaikaisesti intuitiivisessa verkkokäyttöliittymässä, mikä takaa läpinäkyvyyden ja paremman kustannustehokkuuden.  **Sopimusmalli ilman alkuinvestointeja**  GF EcoMate ei edellytä alkuinvestointeja, sillä sensorit ja ohjelmisto sisältyvät pakettiin. Nopeasti ja helposti asennettava pilvipohjainen, energiatehokas EcoMate-palvelu sopii kaikkiin markkinoiden kaasulämmitysjärjestelmiin, eikä se edellytä monimutkaista BMS IT -infrastruktuuria tai työläitä asennuksia. EcoMate perustuu sopimusmalliin, jossa säästöt jaetaan ilman muita kustannuksia, joten se on asiakkaille läpinäkyvä ja riskitön mahdollisuus.  **GF EcoMate:**   * EcoMate yhdistää anturit, tiedot rakennuksen reaaliaikaisesta käyttöasteesta ja sääennusteet tueksi kiinteistöjen hallintaan * Kerättyjen tietojen perusteella älykäs ohjelmisto optimoi lämmitysjärjestelmän ja säästää siten keskimäärin 30 % energiaa ja kustannuksia (pienikokoiset liikerakennukset) ​ * CO2-päästöjen vähentäminen suojaa omaisuuden arvoa * Anturit ja ohjelmisto sisältyvät pakettiin, investointeja ei vaadita * Sopimusmalli perustuu jaettuihin kustannussäästöihin   **Yhteyshenkilö tiedotusvälineille:**  Beatrix Pfundstein  Manager Global PR & Communications  GF Building Flow Solutions  [beatrix.pfundstein@uponor.com](mailto:beatrix.pfundstein@uponor.com)  +49 (0)69 795386015  **GF Building Flow Solutions - Leading with Water**  Rakennusteollisuuden osuus maailman CO2-päästöistä on suuri, ja alati kasvava väestö tarvitsee puhdasta ja turvallista juomavettä; siksi GF Building Flow Solutionsin missio on aikamme haasteiden ratkaisemisessa: miten vastata energiatehokkaiden ja kohtuuhintaisten rakennusten, viihtyisien ja turvallisten kotien sekä puhtaan ja turvallisen juomaveden saatavuuden kasvavaan kysyntään. GF Building Flow Solutions, jonka tunnuslause on Leading with Water, vapauttaa veden suuren potentiaalin resurssina parantaakseen rakennuksia, vauhdittaakseen kehitystä, auttaakseen asiakkaita olemaan tuottavampia ja vastuullisempia sekä varmistaakseen mukavuuden, terveyden ja tehokkuuden. Yhdistämällä alan johtavien tuotemerkkien GF, Uponor ja JRG parhaat puolet, jotka perustuvat luotettuun sveitsiläiseen, suomalaiseen ja saksalaiseen laatuun, asiakkaat saavat käyttöönsä laajimman teknologia-alustan moniin erilaisiin sovelluksiin, mikä takaa asiakastyytyväisyyden ja suorituskyvyn. Valikoima sisältää turvallisia ratkaisuja lämpimän ja kylmän veden syöttöön ja säätöön, melua vaimentavia jätevesijärjestelmiä sekä järjestelmiä energiatehokasta lämmitystä ja jäähdytystä varten. GF Building Flow Solutions -divisioonalla – joka tunnettiin aiemmin nimillä Uponor (Uponor Inc. Yhdysvalloissa ja Uponor Ltd. Kanadassa) ja GF Building Technology – on myyntiyhtiöitä 30 maassa ja tuotantolaitoksia 12 toimipaikassa Euroopassa ja Amerikan mantereella.  #LeadingwithWater​  [[www.georgfischer.com](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6MDY2NzphOTdkODIwNjk5NzBjNDQxMGVlZGRkNDhmNmI5ZWE0NWJiZGU0MzI5NzJhMWJkY2M0NmExODM5ZDgxNTY3ODdjOnA6VDpO)](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6MDY2NzphOTdkODIwNjk5NzBjNDQxMGVlZGRkNDhmNmI5ZWE0NWJiZGU0MzI5NzJhMWJkY2M0NmExODM5ZDgxNTY3ODdjOnA6VDpO)  [[www.uponor.com](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6NTM5NDoxMWQxNjA3YTg0YmJkZTYxNzAxOTY0MjE1MDFlYzIxNDNiMzYxMzc5MzA1ZWUzMDcyZWRjMmRkMWNlYWI2MWNkOnA6VDpO)](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6NTM5NDoxMWQxNjA3YTg0YmJkZTYxNzAxOTY0MjE1MDFlYzIxNDNiMzYxMzc5MzA1ZWUzMDcyZWRjMmRkMWNlYWI2MWNkOnA6VDpO) | |

**Kuvat**

**Jälkipainos maksuton // huomioi tekijänoikeustiedot //**

**Ole hyvä ja toimita kopio lehdestä tai linkki verkkojulkaisuun**

|  |  |
| --- | --- |
|  | **GF\_BFS\_EcoMate\_1**  GF Building Flow Solutionsin uusi yritysmalli GF EcoMate on ympärivuorokautinen lämmönlähteen hallintaratkaisu, jossa yhdistyvät älykäs ohjelmisto ja IoT-anturit lämmitysjärjestelmien optimoimiseksi. Ratkaisu säästää energiaa keskimäärin 30 %, sillä se hyödyntää tietoja rakennuksen reaaliaikaisesta käyttöasteesta ja sääennusteita tarkkoja energian säätöjä varten. EcoMate on pienikokoisille liikerakennuksille tarkoitettu yksilöllinen yritysmalli, jonka riskitön palvelumaksu perustuu jaettuihin kustannussäästöihin eikä laitteistoinvestointeja tarvita.  **Lähde: GF Building Flow Solutions** |

|  |  |
| --- | --- |
|  | **GF\_BFS\_EcoMate\_2**  EcoMate parantaa lämmitystehokkuutta keräämällä tärkeitä tietoja, kuten lämmitysveden meno- ja paluulämpötilat, käyttöveden lämpötilan ja ulkolämpötilan, jotka ladataan turvallisesti EcoMate-pilveen. Edistyneet tekoälyalgoritmit analysoivat rakennuksen käyttöasteen ja optimoivat lämmönlähteen toiminnan sääennusteiden ja rakennuksen lämpökapasiteetin mukaan. Integroimalla nykyisen ulkoanturin lukeman korvaavan älykkään ulkoanturin, EcoMate säätää lämmönlähteen ohjausta saumattomasti suurimman tehokkuuden takaamiseksi. Käyttäjät voivat valvoa suorituskykyä ja seurata energiansäästöjä reaaliaikaisesti intuitiivisessa verkkokäyttöliittymässä, mikä takaa läpinäkyvyyden ja paremman kustannustehokkuuden.  **Lähde: GF Building Flow Solutions** |

1. [Rakennusten energiatehokkuudesta annettu direktiivi](https://protect.checkpoint.com/v2/___https://energy.ec.europa.eu/topics/energy-efficiency/energy-efficient-buildings/energy-performance-buildings-directive_en___.YzJ1Omxpb25icmlkZ2U6YzpvOjI5MDU5ZjdhZTUwM2JhNmU5MDliMzI3N2Y5NDc0ZDZkOjY6Mzg0NjpmMThkMTc0ZDU0ZTU3MmIzNzg4NTc4YTFlZTE5OWRhNTllYTkwMGM2YWVjZGNkNDg2ZDJjMDY1Mjg3ZmRkZjMyOnA6VDpO) [↑](#footnote-ref-2)